# Audrey Alwett

Audrey Alwett (Paris, 1982) frantziar idazlea da.

## Biografia
### Bizitza pertsonala

1982an Parisko aldirietan jaioa, Audrey Alwett oso goiz erakartzen zuen idazkuntzak. Idazten jakin aurretik ere, lehengusu zaharragoei diktatzen zizkien bere narrazioak, eta, ondoren, koaderno osoak betetzen zituen poema eta ipuinez. Hamaika urte zituela, Danielle Martinigol idazlearen frantsesezko klaseetara joan zen, zeinak idazketarekin zuen harremana eraldatu baitzion. Hogei urte zituela argitaratu zuen lehen ipuina.
Letra klasiko eta modernoko ikasketetan zehar, irakurle gisa lan egin zuen hainbat argitaletxetan, eta erredaktore gisa eskualdeko eguneroko prentsan, literaturako master bat lortu aurretik.
32 urte zituela, Autismoaren Espektroko Nahastea diagnostikatu zioten.
Christophe Arleston gidoilariarekin ezkonduta dago.

### Ibilbidea

Komikiaren munduan sartu zen Lanfeust Mag-en eskutik, 2003tik aurrera istorio laburrak bertan argitaratuz. 2007ko irailean, Gottferdom Studiora joan zen lanera, gidoia bere denbora osoko jardun bihurtzeko.
Berrogei bat eleberri eta komikiren egilea da, eta horietako batzuk oso arrakastatsuak dira. Nora Morettik diseinatu eta Frances Hodgson Burnetten Petite Princesse eleberrian oinarrituta dago Princesse Sara. Ondoren etorri ziren Le Jardin des Fées, Fées de Cottingley eta Jardin secret omentzeko ikerketa bukolikoa, eta, batez ere, Le Grimoire d'Elfie, Christophe Arleston gidoikidearekin eta MiniLudvinen marrazkiekin. Autobus-liburutegi batean Frantziako errepideak zeharkatzen dituen sorgin gazte honen istorioak sari ugari lortu zituen, tartean Nickelodéon eta Journal de Mickey.
Audrey Alwettek nobelak ere idazten ditu. Lehenengoak Poisons de Katharz du izena, eta Sir Terry Pratchetti egindako omenaldia da; Alwattek bere egile gogokoena dela adierazi zuen. Genero fantastikoaren defendatzaile handia, Gallimard-en arrakasta handiko trilogia baten egilea ere bada: Magic Charly, zeinak jorratzen baititu justizia eta adostasunaren gaiak, eta non magia frantses hizkuntza bizi baten analogia dena.
2008 eta 2016 artean, Audrey Alwettek komiki bilduma bat sortu eta zuzendu zuen Soleil argitaletxean, eta, ondoren, eleberri bilduma bat ActuSF argitaletxean. Charte des auteurs et des illustrateurs jeunesse-eko (Gazte Egile eta Ilustratzaileen Gutuna) kidea da. 2018an, Gutunak sare sozialetan plazaratutako #PayeTonAuteur eta #AuteursEnColère mugimenduetan parte hartu zuen, Samantha Bailly presidentea buru zela. Testuinguru horretan erantzun zien Stephen Tabbagh eta Laureen Melkaren galderei, Spla$h podcast ekonomikoan (23. zk), "Écrire condamne-t-il à la pauvreté?" izenburua duena, Frantzian egile-eskubidez ordaindutako pertsonen prekarietateaz diharduena.
2023an, Ouest Hurlanteko (Rennesko iruditeriaren kulturen jaialdia) amabitxi egin zuten.

## Obrak
### Magic Charly eleberri saila

* L'Apprenti, Gallimard, 2019
* Bienvenue à Saint Fouettard, Gallimard, 2021
* Justice soit faite!, Gallimard, 2022

### Eleberriak

* Les Poisons de Katharz, ActuSF, Pocket, 2016

### Komikiak

* Le Grimoire d'Elfie
* Le Jardin des Fées
* Princesse Sara
* SinBad
* Triskell
* Danseuse
* Lord of Burger
* Ogres
* Les Aventuriers de la mer
* Route 78, Éric Cartierren gidoia (batera) eta marrazkiak, Delcourt, 2015
- 2015eko Sollieseko Jaialdiko Saria

### Gazte-albumak

* Le Mot qui arrêta la Guerre, Ein Leeren marrazkiak, 2015, Nobi Nobi (sariak:Motamo 2016 eta Tournoi Jeunesse Manga News 2015)
* Gothic-Lolita, François Amorettiren marrazkiak, 2009, Soleil
* La Danseuse Papillon, Lukyren marrazkiak, Anne-Marie Polen hitzaurrea, 2010, Soleil
* Mes 15 plus belles histoires de danse, Agnès Letestu danta-izarraren hitzaurrea kolektiboa, 2012, Hachette

## Erreferentziak

* 1 2 3 Audrey Alwett. ..
* ↑ Magneron, Philippe. Alwett, Audrey - Bibliographie, BD, photo, biographie. ..
* ↑ TEMOIGNAGE. Vaccin oublié, elle raconte « l’enfer » de la coqueluche, contractée à Saint-Nazaire. 2021-01-06.
* ↑ Julien Danielides. (20 septembre 2017). «La princesse qui plaisait aux fillettes et aux polytechniciennes» La Provence..
* ↑ Interview de la Librairie Mollat. 2021.
* ↑ Yannick Lejeune. Podcast La Machine à écrire : la fantasy. .
* ↑ La charte des auteurs & des illustrateurs. ..
* ↑ En colère contre les réformes du gouvernement, les auteurs se mobilisent. 2018-06-29..
* ↑ Imaginales : la rémunération des auteurs confine à la science-fiction. ..
* ↑ Jade Lelieur. (1 mai 2024). L’imaginaire débarque à Rennes avec la troisième édition du festival littéraire L’Ouest Hurlant. .

## Bibliografia

* Marie-Sandrine Sgherri; Audrey Alwett. (14 février 2018). «Audrey Alwett : « Se rendre compte qu'on véhicule des clichés, ce n'est pas de la censure ! ». Entretien» Le Point.

## Kanpo estekak

* Datuak: Q2870819
* Multimedia: Audrey Alwett / Q2870819